**SAŽETAK POZIVA**

**DRUGA IZMJENA POZIVA**

Poziv na dostavu projektnih prijedloga

u ograničenom postupku dodjele bespovratnih sredstava

Priprema dokumentacije i izgradnja kapaciteta za provedbu Intervencijskih planova malih gradova na ratom pogođenim područjima

**Referentna oznaka: KK.08.2.1.03**

1. **Predmet i svrha poziva**

*Predmet Poziva:*

A. Priprema dokumentacije koja je preduvjet za razvoj, prijavu i provedbu projekata iz odobrenih Intervencijskih planova u pet pilot gradova i

B. Izgradnja kapaciteta gradova/nositelja Intervencijskih planova za razvoj i provedbu integriranih programa/alata koji imaju za cilj regeneraciju depriviranih područja

*Svrha Poziva:* Održiva fizička, socijalna i gospodarska regeneracija pet depriviranih pilot područja s ciljem smanjenja socijalnih nejednakosti, isključenosti i siromaštva

Ovaj poziv podijeljen je u dvije grupe, u okviru kojih će se pojedinim projektnim prijedlozima dodjeljivati bespovratna sredstva:

**Grupa aktivnosti A:** Priprema dokumentacije za razvoj, prijavu i provedbu Intervencijskih planova

**Grupa aktivnosti B:** Izgradnja kapaciteta za provedbu Intervencijskih planova

1. **Financijska alokacija, iznos i intenzitet bespovratnih sredstava**

Ukupan raspoloživ iznos bespovratnih sredstava za dodjelu u okviru ovog Poziva iznosi **39.407.381,00 HRK**. MRRFEU (UT) zadržava pravo ne dodijeliti sva raspoloživa sredstva u okviru ovog Poziva. Prijavom projektnog prijedloga na ovaj Poziv prijavitelj podnosi projektni prijedlog za dodjelu bespovratnih sredstava za financiranje prihvatljivih izdataka projekta.

**Grupa aktivnosti A:**

Ukupan raspoloživ iznos bespovratnih sredstava za dodjelu u okviru Grupe aktivnosti A iznosi **26.657.381,00 HRK.**

Najviši iznos bespovratnih sredstava koji se u okviru ovog Poziva može dodijeliti pojedinom projektu za financiranje prihvatljivih izdataka u okviru Grupe aktivnosti A iznosi **3.400.000,00 kuna.**

**Grupa aktivnosti B:**

Ukupan raspoloživ iznos bespovratnih sredstava za dodjelu u okviru Grupe aktivnosti B iznosi **12.750.000,00 HRK.**

Najviši iznos bespovratnih sredstava koji se u okviru ovog Poziva može dodijeliti pojedinom projektu za financiranje prihvatljivih izdataka u okviru Grupe aktivnosti B iznosi **2.550.000,00 kuna.**

Postotak sufinanciranja po pojedinom projektu može iznositi maksimalno **85% prihvatljivih izdataka** vodeći računa o najvišem iznosu bespovratnih sredstava koji se može dodijeliti pojedinom projektu.

1. **Broj projektnih prijedloga i ugovora po prijavitelju**

Prijavitelj po predmetnom Pozivu u postupku dodjele bespovratnih sredstava (može podnijeti više projektnih prijedloga, ali se broj projektnih prijedloga i broj ugovora o dodjeli bespovratnih sredstava koji se može sklopiti s prijaviteljem u okviru Poziva razlikuje po grupama aktivnosti.

**Grupa aktivnosti A:**

Broj projektnih prijedloga po prijavitelju nije ograničen. Projektni prijedlog se može odnositi na pripremu dokumentacije samo za jedan projekt iz odobrenog IP-a ili za više pojedinačnih projekata unutar jednog razvojnog prioriteta iz odobrenog IP-a.

Unutar ove grupe aktivnosti s jednim prijaviteljem može biti sklopljeno više ugovora o dodjeli bespovratnih sredstava, međutim za isti projekt iz intervencijskog plana može biti sklopljen samo jedan ugovor o dodjeli bespovratnih sredstava.

**Grupa aktivnosti B:**

Broj projektnih prijava po prijavitelju je ograničen na jedan.

Unutar ove grupe aktivnosti s jednim prijaviteljem može se sklopiti samo jedan ugovor o dodjeli bespovratnih sredstava.

Iznimno, u slučaju da projektni prijedlog (bilo koje grupe aktivnosti) ne prođe bilo koju fazu u postupku dodjele bespovratnih sredstava, prijavitelj smije ponovno podnijeti projektni prijedlog za taj isti projekt.

1. **Prihvatljivi prijavitelji i partneri**

Poziv na dostavu projektnih prijedloga upućuje se unaprijed određenim prijaviteljima koji su definirani kao nositelji projekata u IP-ovima gradova Belog Manastira (uključujući općinu Darda), Benkovca, Knina, Petrinje i Vukovara.

Prihvatljivi prijavitelji su kako slijedi:

* za projekte iz Intervencijskog plana Grada Belog Manastira: Grad Beli Manastir, Općina Darda,
* za projekte iz Intervencijskog plana Grada Benkovca: Grad Benkovac, Vodovod i odvodnja d.o.o. Benkovac; Zavičajni muzej Benkovac;
* za projekte iz Intervencijskog plana Grada Knina: Grad Knin
* za projekte iz Intervencijskog plana Grada Petrinje: Grad Petrinja, Petrinjska razvojna agencija - PETRA
* za projekte iz Intervencijskog plana Grada Vukovara: Grad Vukovar

Prijavitelj može projekt prijaviti i provoditi samostalno ili u partnerstvu. Broj partnera na projektu nije ograničen.

Prihvatljivi partneri u smislu ovog Poziva mogu biti:

* Jedinice lokalne samouprave definirane Odlukom o pilot područjima za provedbu Programa integrirane fizičke, gospodarske i socijalne regeneracije malih gradova na ratom pogođenim područjima od 18. veljače 2015. (KLASA: 910-04/15-02/1, URBROJ: 538-05-1-2-2/0128-15-1), a osnovane su temeljem Zakona o lokalnoj i područnoj (regionalnoj)samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13 - pročišćeni tekst) kako slijedi: Grad Beli Manastir, Općina Darda, Grad Benkovac, Grad Knin, Grad Petrinja, Grad Vukovar.
* Javne ustanove osnovane od strane Republike Hrvatske ili jedinice lokalne i regionalne (područne) samouprave, na temelju Zakona o ustanovama 76/93, 29/97, 47/99, 35/08, upisane u Sudski registar
* Javna poduzeća u većinskom javnom vlasništvu osnovana po Zakonu o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15), upisana u Sudski registar
* Regionalne/lokalne razvojne agencije osnovane na temelju Zakona o regionalnom razvoju (NN 147/14), Zakona o lokalnoj i područnoj(regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13 - pročišćeni tekst), Zakona o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15) upisane u Sudski registar
* Javna ustanova ili druga pravna osoba osnovana po Zakonu o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13 - pročišćeni tekst) , upisana u Sudski registar
* Turističke zajednice osnovane na temelju Zakona o turističkim zajednicama i promicanju hrvatskog turizma (NN 152/08), upisane u Upisnik turističkih zajednica
* Udruge osnovane na temelju Zakona o udrugama (NN74/14), upisane u Registar udruga Republike Hrvatske

1. **Prihvatljive aktivnosti**

Prihvatljive aktivnosti u okviru ovog Poziva uključuju izradu cjelokupne projektne dokumentacije i aktivnosti izgradnje kapaciteta nužnih za razvoj, prijavu i provedbu projekata iz odobrenih IP grada Knina, Belog Manastira uključujući Općinu Darda, Vukovara, Petrinje i Benkovca.

Prihvatljive aktivnosti u okviru **Grupe aktivnosti A** se moraju odnositi isključivo na tehničku pripremu cjelokupnog seta projektne dokumentacije za projekt predviđen intervencijskim planom (o vrsti projekta varirat će sadržaj seta dokumentacije koju je potrebno izraditi):

* **Priprema tehničke dokumentacije i tehničkih elaborata** (npr. idejno rješenje, idejni projekt, glavni projekt, izvedbeni projekt, projekt opreme, projekt uklanjanja, geodetski i geotehnički elaborati, parcelacijski elaborat, troškovnik radova i opreme i sl.)
* **Izrada studija izvedivosti i analiza troškova i koristi i sl.**
* **Izrada dokumentacije** za nabavu radova, robe ili usluga i sl.
* **Izrada elaborata i/ili studije utjecaja zahvata na okoliš** te prethodne i/ili glavne ocjene prihvatljivosti, odnosno zahtjeva za ocjenu potrebe procjene utjecaja na okoliš/prirodu (ako je potrebno);
* **Razrada investicijskog ciklusa** (npr. analiza postojeće dokumentacije, utvrđivanje dokumentacije potrebne za razvoj i provedbu projekta, procjena financijske vrijednosti projekta, financijske projekcije i troškovnici i sl.)
* **Izrada strateških i planskih dokumenata** (npr. strategije, planovi, analize strategija, plan urbane regeneracije, poslovni planovi, istraživanje tržišta, marketing/komunikacijski planovi i sl.)
* **Ostale usluge i dokumentacija** koje se tiču tehničke pripreme projekta iz odobrenog intervencijskog plana (npr. geomehanička, građevinska, konstruktivna istraživanja, arhitektonski/građevinski snimak stanja, energetski pregled zgrada, izrada energetskog certifikata, stručna revizija i/ili nadopuna projekta i sl.)
* Upravljanje projektom/ugovorom o dodjeli bespovratnih sredstava.
* Financijska revizija ugovora o dodjeli bespovratnih sredstava[[1]](#footnote-1).
* Promotivne aktivnosti s ciljem podizanja vidljivosti projektnih aktivnosti i EU financiranja.

Prihvatljive aktivnosti u okviru **Grupe aktivnosti B:**

* **Upravljanje intervencijskim planom** (planiranje i koordinacija svih aktivnosti te praćenje njihove realizacije, izvještavanje na nivou intervencijskog plana i komunikacija s MRRFEU/MRMS, aktivnosti informiranja i vidljivosti intervencijskog plana, koordinacija i komunikacija s Partnerstvom za intervencijski plan[[2]](#footnote-2), lokalnom zajednicom i ostalim relevantnim dionicima, financijsko upravljanje provedbom intervencijskog plana i sl.)
* **Edukacije** i srodne aktivnosti (npr. radionice, sudjelovanje na stručnim skupovima, mentorstvo, studijska putovanja) u svrhu jačanja kapaciteta prijavitelja i partnera za upravljanje intervencijskim planom (npr. na temu upravljanja projektima, javne nabave, strateškog planiranja, korištenja različitih alata za planiranje poput GIS sustava, edukacije vezane uz horizontalne politike i sl.)
* **Savjetodavne usluge** u svrhu jačanja kapaciteta prijavitelja i partnera za upravljanje intervencijskim planom (aktivnosti praćenja i upravljanja portfoliom projekata intervencijskog plana, priprema i provedba javne nabave, uspostava i korištenje različitih alata za planiranje i provedbu lokalnih razvojnih projekata poput GIS, priprema prijavnih obrazaca za projekte IP-a i sl.)
* **Izrada strateškog dokumenta za upravljanje razvojem** kojim se utvrđuju razvojne potrebe grada za pet gradova/nositelja IP-ova (npr. strategija gospodarstva i/ili poduzetništva, strategija industrijskog razvoja, temeljni strateški dokumenti urbanog razvoja, multi-sektorski strateški dokumenti i sl.)
* **Izrada i uspostava informatičkih platformi** za planiranje i upravljanje provedbom intervencijskog plana te povećavanje učinkovitosti uprave u smislu planiranja razvoja i provedbe lokalnih razvojnih politika
* **Aktivnosti upravljanja ljudskim kapacitetima, uključujući zapošljavanje** kod prijavitelja i partnera za potrebe upravljanja intervencijskim planom
* **Promotivne aktivnosti** s ciljem podizanja vidljivosti intervencijskog plana, projektnih aktivnosti i EU financiranja
* Ostale aktivnosti koje se tiču **upravljanja ugovorom o dodjeli bespovratnih sredstava** (npr. administracija, financijsko upravljanje i izvještavanje)
* **Financijska revizija projekta** (ugovora o dodjeli bespovratnih sredstava)[[3]](#footnote-3)

1. **Geografska ograničenja**

Provođenje projektnih aktivnosti nije geografski ograničeno, ali projektne aktivnosti moraju biti vezane uz odobrene intervencijske planove za grad Beli Manastir (uključujući općinu Darda), Benkovac, Knin, Petrinju ili Vukovar, odnosno uz projekte iz odobrenih Intervencijskih planova.

1. **Administrativni podaci (rok, oblik i mjesto podnošenja)**

Projektni prijedlozi podnose se u jednom zatvorenom paketu/omotnici isključivo preporučenom poštanskom pošiljkom ili osobnom dostavom najkasnije do **31. prosinca 2018**. na adresu:

**Središnja agencija za financiranje i ugovaranje programa i projekata Europske unije**

**Ulica grada Vukovara 284 (objekt C)**

**HR - 10000 Zagreb**

Paket za prijavu treba sadržavati sljedeće dokumente podnesene u zatraženom formatu:

|  |  |  |  |  |
| --- | --- | --- | --- | --- |
| ***Dokument*** | ***Obaveza dostave (da/ne)*** | | | ***Oznaka*** |
| **Grupa aktivnosti A** | **Grupa aktivnosti B** | |
| **OBRASCI** | | | | |
| 1. Prijavni obrazac A - opis projekta) | Da | Da | **Obrazac 1. Prijavni obrazac A**  (obrazac je dostupan za popunjavanje u elektroničkom formatu[[4]](#footnote-4)) | |
| 1. Izjava prijavitelja | Da | Da | **Obrazac 2. Izjava prijavitelja** | |
| 1. Izjava partnera | Da, za projekte koji se prijavljuju u partnerstvu | Da, za projekte koji se prijavljuju u partnerstvu | **Obrazac 2a. Izjava partnera** | |
| 1. Sporazum o partnerstvu | Da, za projekte koji se prijavljuju u partnerstvu | Da, za projekte koji se prijavljuju u partnerstvu | **Obrazac 3. Sporazum o partnerstvu** | |
| 1. Izjava prijavitelja o statusu s obzirom na (ne)povrativost poreza na dodanu vrijednost | Da | Da | **Obrazac 4. Izjava prijavitelja o statusu s obzirom na (ne)povrativost poreza na dodanu vrijednost** | |
| 1. Izjava partnera o statusu s obzirom na (ne)povrativost poreza na dodanu vrijednost | Da, za projekte koji se prijavljuju u partnerstvu | Da, za projekte koji se prijavljuju u partnerstvu | **Obrazac 4.a. Izjava partnera o statusu s obzirom na (ne)povrativost poreza na dodanu vrijednost** | |
| **POPRATNI DOKUMENTI[[5]](#footnote-5)** | | | | |
| Popratna dokumentacija za utvrđivanje prihvatljivosti prijavitelja i partnera - obavezna za sve prijavitelje i partnere | Da | Da | * Potvrda Porezne uprave da su ispunjene obveze plaćanja dospjelih poreznih obveza i obveza za mirovinsko i zdravstveno osiguranje (ne starija od 30 dana od dana predaje projektne prijave) – u izvorniku. * Izvadak iz odgovarajućeg registra (registra ustanova, sudskog, registra udruga, upisnika turističkih zajednica (ne stariji od 30 dana od dana predaje projektne prijave) – preslika * Preslika akta o osnivanju, statut i drugi opći akt ustanove | |
| Popratna dokumentacija za utvrđivanje prihvatljivosti troškova prijavitelja i partnera – ako je primjenjivo (ako se potražuju troškovi osoblja) | Nije primjenjivo | Da | * Akt/i o unutarnjem ustrojstvu ili organizacijsku shemu institucije s posebno označenim organizacijskim jedinicama i radnim mjestima zaposlenika/djelatnika koji sudjeluju u provedbi projekta * Dokumenti (akt) temeljem kojih se utvrđuje iznos bruto plaće za radno mjesto djelatnika – člana projektnog tima * Dokaz o isplaćenim plaćama za razdoblje od 12 uzastopnih mjeseci koje prethode datumu podnošenja projektne prijave za djelatnika ili djelatnika na istom ili sličnom radnom mjestu (sukladno točki 2.9.1. Uputa) | |
| Popratni dokumenti za ocjenu kvalitete projektne prijave | Da | Da | * **Projektni obrazac/obrasci iz IP-a** (opis projekta/projekata čija se priprema predlaže predmetnom prijavom) * **Životopisi članova projektnog tima ili opis posla** za nabavu usluge upravljanja projektom ili novo zapošljavanje koji sadrži i tražene kvalifikacije stručnjaka | |

1. Financijska revizija i izvještaj neovisnog financijskog revizora obavezno je za projekte koji se sufinanciraju iz ESI fondova u iznosima jednakim ili većim od 1,5 milijuna kuna. [↑](#footnote-ref-1)
2. Partnerstvo za intervencijski plan je konzultativno tijelo uspostavljeno odlukom gradonačelnika u svrhu pripreme i provedbe IP-a [↑](#footnote-ref-2)
3. Financijska revizija i izvještaj neovisnog financijskog revizora obavezno je za projekte koji se sufinanciraju iz ESI fondova u iznosima jednakim ili većim od 1,5 milijuna kuna. [↑](#footnote-ref-3)
4. Prijavni obrazac A objavljen je na sljedećoj mrežnoj stranici: <https://esif-wf.mrrfeu.hr>, na kojoj se nalazi i Korisnički priručnik za popunjavanje Prijavnog obrasca A. Aplikacija podržava sljedeće Internet preglednike: Internet Explorer 9 ili novije verzije, Google Chrome 23.0 ili novije verzije te Mozilla Firefox 17.0 ili novije verzije i omogućava 'online' uređivanje prijavnog obrasca. Obrazac je moguće uređivati u više navrata, na način da se nakon rada u aplikaciji nacrt obrasca spremi na računalo, te ponovo uveze u aplikaciju prilikom narednog uređivanja. U projektnoj prijavi Prijavni obrazac A potrebno je dostaviti u papirnatoj i elektronskoj verziji kao zasebnu datoteku u .pdf formatu i to upravo onu datoteku koja je generirana od strane web aplikacije i potom spremljena na računalo. Isprintana verzija mora biti identična elektronskoj, koja podrazumijeva .pdf format generiran od strane aplikacije. Elektronska verzija dostavlja se na DVD-u ili CD-u s oznakom R: CD/R, DVD/R. [↑](#footnote-ref-4)
5. Svi popratni dokumenti koje je sastavila i ovjerila ovlaštena institucija mogu se dostaviti u preslici, ukoliko nije drugačije naznačeno. Međutim, MRRFEU (UT) i SAFU (PT2) zadržavaju pravo zatražiti izvornik bilo kojeg od tih dokumenata tijekom postupka dodjele bespovratnih sredstava, ako to procjene potrebnim. [↑](#footnote-ref-5)